**KISKŐRÖS VÁROS POLGÁRMESTERE**

#### ELŐTERJESZTÉS

(a Képviselő-testület 2020. szeptember 2-i rendkívüli ülésére)

**TÁRGY: A 2711 HRSZ-Ú INGATLAN MEGHATÁROZOTT TERÜLETRÉSZÉNEK HASZNÁLATBA ADÁSA**

A Képviselő-testület a 42/1999. és a 125/2000. számú határozatával 1999. április 1. napjától kezdődő határozatlan időre – de legfeljebb az épületek fennállásáig - földhasználati jogot alapított az előterjesztés mellékletét képező helyszínrajzon feltüntetett épületek: zöldségbolt, alkatrészbolt és horgászbolt tulajdonosai részére Kiskőrös Város Önkormányzata 2711 hrsz-ú kivett sporttelep rendeltetésű ingatlanán.

A földhasználati jogot alapító okirat alapján a 2711/A hrsz-ú földrészletre Barthos Nóra földhasználati joga 38 m2, a 2711/B hrsz-ú földrészletre a „SZEDÁN” Kereskedelmi Bt. földhasználati joga 63 m2 területrész, valamint a 2711/C hrsz-ú földrészletre a „CSALI” Sporthorgász Kht. földhasználati joga 64 m2 területrész vonatkozásában került bejegyzésre az ingatlan-nyilvántartásban.

A Képviselő-testület a 125/2000. és a 26/2010. számú határozatával 10-10 éves időtartamra szerződést kötött az önkormányzati tulajdonban lévő ingatlanra épített 2711/A, 2711/B és a 2711/C hrsz-ú felépítmények tulajdonosaival. A szerződések 2020. március 31. napjával megszűntek. A felépítmények tulajdonosai a földterületet jelenleg is használják, a 2010. március 31. napján kelt szerződésekben foglalt összegű bérleti díjat fizetik. Kiskőrös Város Önkormányzatához benyújtott kérelmükben a földterületek további használatát kérték. A felépítmények tulajdonosai – a határozat-tervezet mellékletét képező változási vázrajzon feltüntetett mértékig - túlterjeszkedtek, a sporttelep területéből nagyobb mértékű területrészt használnak, mint a földhasználati joggal alapított terület. A túlhasználat mértéke a 2711/A hrsz-ú felépítmény esetében 40 m2, a 2711/B hrsz-ú felépítmény vonatkozásában 26 m2, a 2711/C hrsz-ú felépítmény esetén pedig 40 m2 területrész. A túlhasználat mértéke a határozat-tervezet 1.-3. számú mellékletét képező megállapodással kerül rendezésre az ingatlan-nyilvántartásban.

Az Önkormányzat az érintett földterületeket más célra nem kívánja hasznosítani.

Az önkormányzati vagyonról, a vagyon hasznosításáról szóló 26/2012. (XII.19.) önkormányzati rendelet 27. § (2) bekezdése alapján a Képviselő-testület dönt az 1 évet meghaladó használati, hasznosítási jog átengedéséről.

Tekintettel arra, hogy az Önkormányzat ezen földterületet más célra nem kívánja használni javaslom, hogy a Képviselő-testület a határozat-tervezet 1.-6. számú mellékletében foglalt feltételekkel további 5 éves időtartamra biztosítsa a felépítmények tulajdonosai részére a földhasználatot.

**Kiskőrös, 2020. augusztus 31.**

**Domonyi László sk.**

**polgármester**

## HATÁROZAT-TERVEZET

A Képviselő-testület

1. egyet ért azzal, hogy Kiskőrös Város Önkormányzata és a 2711/A, a 2711/B és 2711/C hrsz-ú felépítmények tulajdonosai között a Kiskőrös 2711 hrsz-ú kivett sporttelep rendeltetésű ingatlan használata tárgyában a földhasználati jog a határozat-tervezet 1.-3. számú mellékletét képező szerződésben foglalt feltételekkel az ingatlan-nyilvántartásban rendezésre kerüljön.
2. hozzájárul ahhoz, hogy Kiskőrös Város Önkormányzata 2020. október 01. napjától 5 éves időtartamra földhasználati szerződést kössön a határozat-tervezet 4.-6. számú melléklete szerinti földhasználati szerződés-tervezetben foglalt feltételekkel a

* 2711/A hrsz-ú felépítmény vonatkozásában 78 m2 térmértékű földterület, a
* 2711/B hrsz-ú felépítmény vonatkozásában 89 m2 térmértékű földterület és a
* 2711/C hrsz- ű felépítmény vonatkozásában 104 m2 térmértékű földterület használatára.

1. egyet ért azzal, hogy a 2711/A, a 2711/B és 2711/C hrsz-ú felépítmények tulajdonosai részéről 2020. április 01. és 2020. szeptember 30. napja közötti időszakra vonatkozóan, a 2010. március 31. napján kelt bérleti szerződésben foglalt mértékű bérleti díj kerüljön megfizetésre.
2. felhatalmazza a polgármestert a határozat-tervezet 1.-3. számú mellékletét képező földföldhasználati jogot rendező, valamint a 4.-6. számú mellékletét képező földhasználati szerződés, a kapcsolódó jognyilatkozatok aláírására, a földhasználati jog rendezésével összefüggő eljárás lefolytatására.
3. egyetért azzal, hogy a földhasználati jog rendezésével összefüggő eljárás teljesköltségének viselése a felépítmények tulajdonosait terheli.

**Felelős:** polgármester

**Határidő:** azonnal